Zmluva o združenej dodávke elektriny
uzavretá v zmysle § 269 ods. 2 zákona č. 513/1991 Zb. Obchodného zákonníka
v znení neskorších predpisov

Číslo zmluvy u dodávateľa: 
Číslo zmluvy u odberateľa:

Čl. I
Zmluvné strany

Dodávateľ

Obchodné meno:		...................................... 
Sídlo: 			...................................... 
				......................................
Zastúpený:	
Zástupca na rokovanie:
IČO: 
DIČ: 
IČ DPH: 
Bankové spojenie: 
Zápis v registri:		Obchodný register Okresného súdu ....................., oddiel: 				........., vložka č. ........... 

(ďalej len „dodávateľ“)

a

Odberateľ

Obchodné meno:		Generálna prokuratúra Slovenskej republiky	
Sídlo:				Štúrova 2
				812 85  Bratislava
Zastúpený:			JUDr. Jaromír Čižnár,
				generálny prokurátor Slovenskej republiky
Zástupca na rokovanie vo veciach:
a) zmluvných:		..............................................
b) technických:		...............................................
IČO: 				166481
DIČ: 				2020830328
Bankové spojenie:		Štátna pokladnica, č. ú. 7000004038/8180

(ďalej len „odberateľ“)

Čl. II
Predmet Zmluvy

1. Predmetom tejto zmluvy je záväzok dodávateľa poskytnúť odberateľovi plnenia bližšie určené v čl. III tejto zmluvy (ďalej len „plnenia“). Odberateľ sa zaväzuje od dodávateľa prijať plnenia podľa tejto zmluvy a zaplatiť za ne dodávateľovi cenu (ďalej len „cena“) bližšie určenú v čl. IV tejto zmluvy.
2. Dodávateľ a odberateľ sa zaväzujú pri plnení predmetu tejto zmluvy dodržiavať platné právne predpisy Slovenskej republiky a Prevádzkový poriadok príslušného prevádzkovateľa distribučnej sústavy (ďalej len „PDS“), ktorý bude tvoriť prílohu č. 1 tejto zmluvy. 
3. Ďalšie vzájomné práva a povinnosti sú upravené v Obchodných podmienkach vydaných dodávateľom pre zmluvy o združenej dodávke elektriny pre firmy a organizácie (ďalej len „OP“), ktoré budú tvoriť prílohu č. 2 tejto zmluvy. Ustanovenia tejto zmluvy majú prednosť pred ustanoveniami OP. 

Čl. III
Určenie plnení a dodacie podmienky

1. Dodávateľ sa zaväzuje dodať odberateľovi elektrinu za podmienok určených podľa zvoleného produktu na dodávku elektriny.
2. Predmetom zákazky je nákup silovej elektrickej energie v jednopásmovej tarife (1T) v predpokladanom množstve 532 MWh počas trvania zmluvy vrátane prevzatia zodpovednosti za odchýlku a zabezpečenie distribúcie elektrickej energie do odberných miest odberateľa formou združenej dodávky. Odchýlkou je rozdiel medzi predpokladaným množstvom dodávky elektriny a skutočne odobratým množstvom elektriny na základe tejto zmluvy.
3. Dodávateľ sa zaväzuje dodať odberateľovi elektrinu do odberných miest (ďalej len „OM“) odberateľa:
a) Odberné miesto Štúrova č. 2, Bratislava, číslo miesta dodávky: 4ZZS5197826000T, číslo miesta spotreby: 3105197826 
b) Odberné miesto ul. Kvetná č. 13,Bratislava  číslo miesta dodávky: 24ZZS51691810004, číslo miesta spotreby: 3105169181 
 c) Odberné miesto ul. Senická č. 27, Bratislava  číslo miesta dodávky: 24ZZS6074751000A, číslo miesta spotreby: 3106074751 
4. Technické údaje za odberné miesta odberateľa sú uvedené v prílohe č. 3 k tejto zmluve.
5. Dodávateľ zabezpečí distribúciu, prenos elektriny a systémové služby do OM.
6. Dodávateľ zabezpečí ostatné súvisiace služby za poplatok, ktorý je uvedený v príslušných cenníkoch dodávateľa alebo PDS.
7. Množstvo odberateľom objednanej elektriny od dodávateľa je ................ MWh.

Čl. IV
Určenie ceny a platobných podmienok

1. Cena za plnenia pozostáva z týchto položiek:
a) cena za dodávku elektriny, za prevzatie zodpovednosti za odchýlku a cena za elektrinu vyplývajúcu zo záväzku minimálneho odberu je .................... EUR,
b) cena za distribučné služby, a to za prenos elektriny, distribúciu elektriny, systémové služby a ostatné regulované položky, ktorých výška je určená podľa aktuálneho cenníka distribúcie príslušného PDS platného v čase dodania plnení;
c) poplatky za služby podľa cenníkov služieb príslušného PDS a dodávateľa platných v čase poskytnutia súvisiacej služby, ktoré sú zverejnené na ich internetových stránkach;
d) dane a poplatky podľa platných právnych predpisov.
2. Fakturačné obdobie vzťahujúce sa k príslušným odberným miestam je mesačné.
3. Odberateľ sa zaväzuje uhradiť dodávateľovi úhradu ceny za združenú dodávku elektriny za predchádzajúce fakturačné obdobie podľa spotreby v prechádzajúcom fakturačnom období na základe faktúry vystavenej dodávateľom. 
4. Dodávateľ po skončení príslušného fakturačného obdobia vystaví faktúru, v ktorej vyúčtuje odberateľovi k úhrade cenu za odberateľom prijaté plnenia podľa tejto zmluvy. Faktúra je splatná do 30 dní od dátumu jej doručenia odberateľovi.
5. Bankové spojenia a čísla účtov, ktoré budú zmluvné strany používať pri platobnom styku a budú prostredníctvom nich vykonávať úhrady a platby podľa tejto zmluvy, sú uvedené v článku I tejto zmluvy.

Čl. V
Doba platnosti Zmluvy

1. Zmluva sa uzatvára na dobu určitú od 1.1. 2014 do 31.12. 2014.
2. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán a nadobúda účinnosť dňom nasledujúcim po dni jej zverejnenia v Centrálnom registri zmlúv vedenom pri Úrade vlády Slovenskej republiky. 

Čl. VI
Osobitné ustanovenia

1. Odberateľ vyhlasuje, že je oprávnený užívať OM (je vlastníkom, nájomcom a pod.) v rozsahu potrebnom na uskutočnenie dodávky elektriny podľa tejto zmluvy a podpisom tejto zmluvy nezasahuje do práv a neobmedzuje práva tretieho subjektu k OM (ďalej ako „vyhlásenie“). 
2. Ak nastala skutočnosť, ktorá oprávňuje dodávateľa k názoru, že došlo k zhoršeniu schopnosti odberateľa riadne a včas plniť svoje súčasné a budúce peňažné záväzky voči dodávateľovi, a to odberateľ je v omeškaní s úhradou vyúčtovacej faktúry a k úhrade nedošlo ani v lehote dodatočne určenej dodávateľom, je dodávateľ oprávnený účtovať odberateľovi úrok z omeškania vo výške 0,035% z dlžnej sumy za každý aj začatý deň omeškania od splatnosti faktúry. 
3. Ak poruší niektorá zo zmluvných strán povinnosti vyplývajúce z tejto zmluvy, má poškodená zmluvná strana právo na náhradu preukázateľne vzniknutej škody (skutočnej škody a ušlého zisku) okrem prípadov, keď škody boli spôsobené obmedzením alebo prerušením dodávky elektriny a distribučných služieb v súlade s príslušnými všeobecne záväznými predpismi, touto zmluvou alebo okolnosťami vylučujúcimi zodpovednosť podľa Obchodného zákonníka.
4. Táto zmluva vrátane jej prípadných dodatkov patrí medzi povinne zverejňované zmluvy podľa ustanovení § 5a zákona č. 211/2000 Z. z. v znení neskorších predpisov o slobodnom prístupe k informáciám. Dodávateľ súhlasí so zverejnením tejto zmluvy (vrátane jej prípadných dodatkov) a faktúr dodávateľa doručených odberateľovi, pričom dodávateľ tiež disponuje písomným súhlasom inej dotknutej osoby (osoby konajúcej za dodávateľa) na zverejnenie jej údajov v tejto zmluve a vo faktúrach dodávateľa, a to zverejnenie odberateľom počas trvania jeho povinnosti podľa § 5a a § 5b zákona o slobodnom prístupe k informáciám; tento súhlas možno odvolať len po predchádzajúcom písomnom súhlase odberateľa.

Čl. VII
Záverečné ustanovenia

1. Zmluva je vyhotovená v piatich originálnych vyhotoveniach, pričom odberateľ dostane tri vyhotovenia a dodávateľ dostane dve vyhotovenia.
2. Súčasťou tejto zmluvy sú:
a) príloha č. 1 - Prevádzkový poriadok príslušného prevádzkovateľa distribučnej sústavy („PDS“)
b) príloha č. 2 - Obchodné podmienky vydané dodávateľom pre zmluvy o združenej dodávke elektriny pre firmy a organizácie („OP“)
c) príloha č. 3 - Technické údaje za odberné miesta odberateľa
3. Zmena zmluvy je možná na základe dohody zmluvných strán formou písomného dodatku k zmluve.
4. Zmluvné strany prehlasujú, že táto zmluva je uzatvorená slobodne a vážne, jej obsah vrátane obsahu príloh, ktoré sú súčasťou zmluvy, je určitý a zrozumiteľný, zmluvné strany s obsahom súhlasia a na dôkaz toho zmluvu potvrdzujú svojimi podpismi.

Za dodávateľa:						Za odberateľa:
V Bratislave dňa ...............					V Bratislave dňa ..................

Meno a priezvisko:						JUDr. Jaromír Čižnár
Funkcia:							generálny prokurátor 
Podpis:							Slovenskej republiky
Pečiatka: